Vedlegg 1: Tabellforklaring til vedlegg 2 – Kriteriedata for kommunene 2014

**Vedlegg 2:**

*Vedlegg 2* viser kriteriedata som vil bli benyttet ved beregningen av rammetilskuddet til kommunene i 2014. Tallene er absolutte, ikke andeler. Andeler vil bli regnet ut i forbindelse med den endelige beregningen av rammetilskuddet for 2014.

Fra og med 1. januar 2013 slår kommunene 1901 Harstad og 1915 Bjarkøy seg sammen til 1903 Harstad. Kriteriedataene gjelder for den nye kommunestrukturen.

**Kolonne 1:**

Innbyggertall per 1. januar 2013. Statistikk fra SSB.

**Kolonne 2:**

Reiseavstand innen sone (i km) per 1. januar 2013. Reiseavstand beregnes for alle innbyggerne i sonen til sonesenteret, summert for alle kommunens innbyggere. En sone er et geografisk sammenhengende område bestående av grunnkretser. Statistikk fra SSB, utarbeidet for Kommunal- og regionaldepartementet.

**Kolonne 3:**

Reiseavstand til nabokrets (i km) per 1. januar 2013. Beregnet avstand for grunnkretsens innbyggere fra senter i egen grunnkrets til senter i nærmeste nabogrunnkrets innenfor samme sone, summert for alle kommunens innbyggere. Statistikk fra SSB, utarbeidet for Kommunal- og regionaldepartementet.

**Kolonne 4:**

Innvandrere 6–15 år fra land utenom Skandinavia per 1. januar 2013. Innvandrere er personer som er født i utlandet av to utenlandskfødte foreldre, og som på et tidspunkt har innvandret til Norge. Statistikk fra SSB. Verdier lik tre eller mindre er prikket.

**Kolonne 5:**

Norskfødte personer 6–15 år med foreldre med innvandringsbakgrunn fra land utenom Skandinavia per 1. januar 2013. Statistikk fra SSB. Verdier lik tre eller mindre er prikket.

**Kolonne 6:**

Alders- og kjønnsstandardisert dødelighet for hele befolkningen, gjennomsnitt for årene 2008–2012. Standardiseringen skjer ved at det for hver kommune blir beregnet spesifikke rater for hvert kjønn og 18 aldersgrupper, som blir multiplisert med tallet på personer i hver av disse persongruppene i en *standardbefolkning.* Summen av dette er antall døde en slik befolkning ville hatt som årlig gjennomsnitt dersom dødelighetsmønsteret hadde vært det samme som i perioden 2008–2012. Når dette blir dividert med det totale befolkningstallet i den samme standardbefolkningen, oppnår man standardisert summarisk rate. Ratene er oppgitt som døde per 100 000. Disse spesifikke kommunale ratene blir så multiplisert med den gjennomsnittlige befolkningsmengden i kommunene for den samme perioden.

Statistikk fra SSB, utarbeidet for Kommunal- og regionaldepartementet.

**Kolonne 7:**

Skilte og separerte 16-59 år per 1. januar 2013. Statistikk fra SSB.

**Kolonne 8:**

Arbeidsledige 16-59 år. Som grunnlag for kriteriet blir det benyttet et gjennomsnitt for registrerte arbeidsledige under 60 år i 2012. Statistikk fra SSB.

**Kolonne 9:**

Personer med psykisk utviklingshemming 16 år og eldre per 1. januar 2013.

Innrapporterte tall fra kommunene til Helsedirektoratet. Tallene inkluderer ikke psykisk utviklingshemmede personer som bor i vertskommuneinstitusjoner.

**Kolonne 10:**

Innbyggere over 16 år per 1. januar 2013 med universitets- og høyskoleutdanning per 01. oktober 2011. Statistikk fra SSB.

**Kolonne 11:**

Barn 1 år med kontantstøtte etter full sats i kommunen. Gjennomsnitt for 2012. Statistikk fra NAV.

**Kolonne 12:**

Barn 1 år med kontantstøtte etter redusert sats i kommunen. Gjennomsnitt for 2012. Statistikk fra NAV.

**Kolonne 13:**

Barn 0-15 år med enslig forsørger per desember 2012. Enslige forsørgere blir beregnet på grunnlag av mottakere av barnetrygd med utvidet støtte. Tall fra NAV. Verdier lik fem eller mindre er prikket.

**Kolonne 14:**

Antall uførepensjonister 18–49 år i kommunen per desember 2012. Tall fra SSB. Verdier lik fem eller mindre er prikket.

**Kolonne 15:**

Antall elever i statlige og private grunnskoler, vanlig undervisning, elevtall per 1. oktober 2012. Statistikk fra Kunnskapsdepartementet/Utdanningsdirektoratet.

**Kolonne 16:**

Antall elever ved statlige spesialskoler og private skoler for funksjonshemmede, elevtall per 1. oktober 2012. Statistikk fra Kunnskapsdepartementet/Utdanningsdirektoratet.

**Kolonne 17:**

Antall elever ved statlige spesialskoler og private skoler for funksjonshemmede som er innlosjert på skolen, elevtall per 1. oktober 2012. Statistikk fra Kunnskapsdepartementet/Utdanningsdirektoratet.

**Kolonne 18:**

Kommunenes totalareal (landareal og ferskvann) i 2011. Siste oppdaterte tall pr. 1. januar 2010. Km2. Statistikk fra Statens kartverk

**Kolonne 19:**

Antall jordbruksbedrifter i 2012. Antall jordbruksbedrifter omfatter søkere av produksjonstilskudd i jordbruket pr 31.7.2012 og med tillegg for enheter som ikke søker tilskudd. Statistikk fra SSB.

**Kolonne 20:**

Jordbruksareal i drift 2012. Omfatter fulldyrka areal, overflatedyrka areal og innmarksbeite. Km2. Statistikk fra SSB.

**Kolonne 21:**

Antall landbrukseiendommer i 2012. Landbrukseiendommer i Landbruksregisteret pr. desember 2012. Omfatter alle landbrukseiendommer med minst 5 dekar jordbruksareal og/eller minst 25 dekar produktivt skogareal. Statistikk fra SSB.